ประกาศคณะกรรมการการนิคมอุตสาหกรรมแห่งประเทศไทย เรื่อง การเปลี่ยนแปลงเขต นิคมอุตสาหกรรม ที เอฟ ดี 2 จังหวัดฉะเชิงเทรา
ประกาศคณะกรรมการการนิคมอุตสาหกรรมแห่งประเทศไทย
เรื่อง การเปลี่ยนแปลงเขต
นิคมอุตสาหกรรม ที เอฟ ดี ๒ จังหวัดฉะเชิงเทรา
 

ตามที่ได้มีประกาศคณะกรรมการการนิคมอุตสาหกรรมแห่งประเทศไทย เรื่อง
การจัดตั้งนิคมอุตสาหกรรม ที เอฟ ดี ๒ จังหวัดฉะเชิงเทรา ลงวันที่ ๒๙ กันยายน
พ.ศ. ๒๕๖๐ ในท้องที่ตำบลท่าสะอ้าน ตำบลหนองจอก และตำบลบางวัว อำเภอบางปะกง จังหวัดฉะเชิงเทรา
เนื้อที่ประมาณ
๘๔๑ ไร่ ๔๒ ตารางวา โดยกำหนดให้เป็นเขตอุตสาหกรรมทั่วไป นั้น

เนื่องจากผู้ร่วมดำเนินงานกับการนิคมอุตสาหกรรมแห่งประเทศไทยในการจัดตั้งโครงการนิคมอุตสาหกรรม
ที เอฟ ดี ๒ จังหวัดฉะเชิงเทรา ตามประกาศข้างต้น มีความประสงค์ขอเปลี่ยนแปลงเขตอุตสาหกรรมทั่วไปดังกล่าว
โดยกันพื้นที่บางส่วนประมาณ ๑๑๐ - ๒ - ๘๑.๖๐ ไร่ ภายในเขตอุตสาหกรรมทั่วไปเพื่อกำหนดไปเป็นเขตประกอบการเสรีต่อไป

อาศัยอำนาจตามความในมาตรา
๓๖ วรรคสอง แห่งพระราชบัญญัติการนิคมอุตสาหกรรมแห่งประเทศไทย
พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย
(ฉบับที่ ๔) พ.ศ. ๒๕๕๐ และข้อ ๔ วรรคสอง ของกฎกระทรวงกำหนดหลักเกณฑ์ วิธีการ และเงื่อนไขในการจัดตั้งนิคมอุตสาหกรรม พ.ศ. ๒๕๔๘
ประกอบกับมติคณะกรรมการการนิคมอุตสาหกรรมแห่งประเทศไทย
ในการประชุมครั้งที่ ๓/๒๕๖๓ เมื่อวันที่ ๑๙ กุมภาพันธ์ พ.ศ. ๒๕๖๓ จึงประกาศเปลี่ยนแปลงเขตนิคมอุตสาหกรรม
ที เอฟ ดี ๒ จังหวัดฉะเชิงเทรา โดยกำหนดให้เป็นเขตอุตสาหกรรมทั่วไป
และเขตประกอบการเสรี และให้ยกเลิกแผนที่ท้ายประกาศข้างต้น ทั้งนี้ ให้มีเขตตามแผนที่ท้ายประกาศนี้แทน

ทั้งนี้
ตั้งแต่วันถัดจากวันประกาศในราชกิจจานุเบกษาเป็นต้นไป[๑]


ประกาศ ณ
วันที่ ๒๓ เมษายน พ.ศ. ๒๕๖๓
กอบชัย สังสิทธิสวัสดิ์
ประธานกรรมการการนิคมอุตสาหกรรมแห่งประเทศไทย
[เอกสารแนบท้าย]

๑.
แผนที่ท้ายประกาศคณะกรรมการการนิคมอุตสาหกรรมแห่งประเทศไทย เรื่อง
การเปลี่ยนแปลงเขต นิคมอุตสาหกรรม ที เอฟ ดี ๒ จังหวัดฉะเชิงเทรา

(ดูข้อมูลจากภาพกฎหมาย)






ชญานิศ/ธนบดี/จัดทำ
๑๔ สิงหาคม ๒๕๖๓

สุภาทิพย์/ตรวจ
๑๘ สิงหาคม ๒๕๖๓

[๑] ราชกิจจานุเบกษา
เล่ม ๑๓๗/ตอนพิเศษ ๑๓๔ ง/หน้า ๓๕/๘ มิถุนายน ๒๕๖๓